มาริโอ้ เมาเร่อ
ชูเกียรติ ศักดิ์วีระกุล ผู้กำกับภาพยนตร์ "รักแห่งสยาม" พูดถึงมาริโอ้ว่า ที่รับเลือกมาริโอ้มาเล่น "รักแห่งสยาม" นอกเหนือจากเรื่องหน้าตาแล้ว "เขามีดีกว่านั้น ดูจากแววตาแล้ว เขาไม่ใช่คนเลื่อนลอย ทำหน้าหล่อไปวันๆ ... เขารักครอบครัว เขาเป็นคนจริงใจ ใสซื่อ เหมือนแก้วน้ำใบใหญ่ ๆ ใส่อะไรลงไปก็ได้" ส่วนผู้กำกับภาพยนตร์เรื่อง "ฝัน-หวาน-อาย-จูบ" ราเชนทร์ ลิ้มตระกูล พูดถึงมาริโอ้ว่า " เขามีความซื่อสัตย์ต่อความคิดของตัวเองมาก ซื่อสัตย์กับคนที่เขาทำงานด้วยมาก ๆ"
รักแห่งสยาม
ในญี่ปุ่น เดิมที "รักแห่งสยาม" ผู้ซื้อหนังตั้งใจจะออกเป็นรูปแบบดีวีดี แต่เนื่องจากได้รับรางวัลมหานิยมที่เทศกาลหนังโอซาก้า ในเดือนมีนาคม พ.ศ. 2552 จึงได้เข้าฉายในโรงภาพยนตร์แบบจำกัดโรง โดยฉายที่โตเกียว 20 มิถุนายน พ.ศ. 2552 (เข้าฉายเพียง 2 สัปดาห์) ส่วนในสิงคโปร์ออกฉายเมื่อวันที่ 16 กรกฎาคม พ.ศ. 2552 โดยเรตของภาพยนตร์อยู่ที่ M18 คือผู้อายุต่ำกว่า 18 ปีไม่สามารถรับชมได้